Συντεταγμένες: 40°07′52″N 23°23′49″E﻿ / ﻿40.13111°N 23.39694°E﻿ / 40.13111; 23.39694

Η **Νέα Φώκαια** είναι μεγάλος οικισμός και έδρα του ομώνυμου Δημοτικού διαμερίσματος στο Δήμο Κασσάνδρας του νομού Χαλκιδικής. Αριθμεί 1.944 κατοίκους το 2011 και απέχει από τη Θεσσαλονίκη 80 χιλιόμετρα. Ιδρύθηκε μετά τη Μικρασιατική Καταστροφή από Μικρασιάτες που προέρχονταν από τη Φώκαια των μικρασιατικών παραλίων. Οι κάτοικοι ασχολούνται με τις τουριστικές επιχειρήσεις και με την αλιεία. Παράγονται επίσης κηπευτικά και μέλι. Η Νέα Φώκαια πανηγυρίζει στις 29 Ιουνίου, ημέρα μνήμης των Αποστόλων Πέτρου και Παύλου. Ανάμεσα στα άλλα υπάρχουν 2 νηπιαγωγεία, 1 Δημοτικό Σχολείο, γυμνάσιο, αστυνομικός σταθμός, και αγροτικό ιατρείο. Το καλοκαίρι αποτελεί τουριστικό προορισμό. Για τον σκοπό αυτό υπάρχει τουριστική υποδομή με ξενοδοχεία, ταβέρνες και παραδοσιακά καφενεία.

Δ.δ. Νέας Φωκαίας
-----------------

Το Δημοτικό Διαμέρισμα έχει 2.199 κατοίκους, με βάση την απογραφή του πληθυσμού του 2011.

* η Νέα Φώκαια [ 1.944 ], έδρα.
* ο Πύργος της Σάνης [ 0 ], που σώζεται κι αυτός και χρονολογείται από το 1543. Βρίσκεται στη Σάνη και κτίστηκε με σκοπό να προστατεύει το μετόχι της Ιεράς Μονής Σταυρονικήτα. Η Σάνη περιλαμβάνει και τουριστικό συγκρότημα. Διαθέτει μαρίνα για 120 σκάφη, που προσφέρει πλήρεις υπηρεσίες ανεφοδιασμού και διαμονής στα σκάφη αναψυχής.
* οι Φυλακές Καρακάλλου [ 0 ]
* οι Φυλακές Κασσάνδρας [ 255 ], πρόκειται για αγροτικές φυλακές των οποίων είναι γνωστή η παραγωγή τυροκομικών προϊόντων.

Ιστορικά στοιχεία
-----------------

Πύργος Νέας Φώκαιας (15ος αιώνας μ.Χ.) και το «Παλιό σχολείο», Νέα Φώκαια Χαλκιδικής
Στα υψώματα δυτικά της Νέας Φώκαιας έχει εντοπιστεί, με βάση την επιφανειακή κεραμική, η θέση ρωμαϊκού οικισμού, ο οποίος ταυτίζεται πιθανώς με το αρχαίο πόλισμα Κλίται (Clitae). Το χωριό αποτελεί προσφυγικό οικισμό, ο οποίος χτίστηκε στη θέση παλιών αγιορείτικων μετοχιών. Αυτοί που ίδρυσαν τον οικισμό κατάγονταν από τη Φώκαια της Μικράς Ασίας, πόλη κοντά στη Σμύρνη, εξ ου και το σημερινό όνομα. Μετά την καταστροφή της Σμύρνης το 1922 το κράτος παραχώρησε(για την ακρίβεια πούλησε στους πρόσφυγες μέσω της Ε.Α.Π, και τα δάνεια που τους είχαν χορηγηθεί είχαν ρήτρα χρυσής λύρας Αγγλίας) την περιοχή που αποτελείτο από μονές στους πρόσφυγες.Ο τόπος κατοικούνταν από την προϊστορική περίοδο. Στην παραλία του χωριού σώζεται πύργος του 15ου αιώνα. Πιθανολογείται ότι κτίστηκε το 1407. Ο ρόλος του πύργου αυτού ήταν ότι χρησίμευε στην προστασία του μετοχιού της Μονής Αγίου Παύλου. Ως το 1930 σώζονταν και τα υπόλοιπα κτίσματα του Μετοχιού. Το Αγίασμα του Αγίου Παύλου είναι ένας υπόσκαφος θάλαμος, πιθανώς αρχαίος τάφος και μετέπειτα βυζαντινό ξωκλήσι. Σύμφωνα με την παράδοση, εκεί βάφτιζε κρυφά χριστιανούς ο Απόστολος Παύλος, όταν βρισκόταν στη Χαλκιδική.

Πρόεδροι της Κοινότητας
-----------------------

Η κοινότητα ιδρύθηκε στις 4 Ιουλίου 1925 με την απόσπαση του οικισμού Νέα Φώκαια από την κοινότητα Αθύτου και τον ορισμό του ως έδρα της κοινότητας. Καταργήθηκε το 1997 και προσαρτήθηκε στο δήμο Κασσάνδρας.

Πρόεδροι μετά το 1982 διετέλεσαν οι:

* 1983-1986 Δημήτριος Γκυντίλας
* 1987-1990 Γεώργιος Κώστογλου
* 1991-1998 Θωμάς Καραδήμος

Παραπομπές
----------

1. ↑  Nea Fokea, Halkidiki, Sithonia, Greece
2. ↑   Αρχειοθετήθηκε 2017-04-24 στο Wayback Machine. Δημήτρης Κ. Σαμσάρης, Η ρωμαϊκή αποικία της Κασσάνδρειας (Colonia Iulia Augusta Cassandrensis), Δωδώνη 16(1987), τεύχ. 1, σ. 386-387.
3. ↑  «e-city.gr > Χαλκιδική > Νέα Φώκαια». Αρχειοθετήθηκε από το πρωτότυπο στις 18 Νοεμβρίου 2007. Ανακτήθηκε στις 25 Ιανουαρίου 2008.
4. ↑  «Μνημεία - Αξιοθέατα Δήμου Κασσάνδρας». Αρχειοθετήθηκε από το πρωτότυπο στις 19 Δεκεμβρίου 2015.
5. ↑  Κ. Νέας Φώκαιας (Χαλκιδικής) -ΔΙΟΙΚΗΤΙΚΕΣ ΜΕΤΑΒΟΛΕΣ ΔΗΜΩΝ ΚΑΙ ΚΟΙΝΟΤΗΤΩΝ - ΕΕΤΑΑ, ανακτήθηκε στις 26 Νοεμβρίου 2020.
6. ↑  Κ. Νέας Φώκαιας (Χαλκιδικής) -Δημοτικές εκλογές - ΕΕΤΑΑ, ανακτήθηκε στις 26 Νοεμβρίου 2020.

Εξωτερικοί σύνδεσμοι
--------------------

* Πληροφορίες για τη Νέα Φώκαια.
* Η ιστοσελίδα της Νέας Φωκαίας.

Πηγές
-----

* Ταξιδιωτικός Οδηγός, Κεντρική-Δυτική Μακεδονία, εκδ. Explorer, 2003.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Κασσάνδρας |
| --- |
|  |
| Δημοτική Ενότητα Κασσανδρείας | 
* Άφυτος
* Ελάνη
* Εύδος
* Καλάνδρα
* Καλλιθέα
* Καλούτσικος
* Κασσάνδρα Παλλάς
* Κασσάνδρεια
* Κασσανδρινό
* Κρυοπηγή
* Λευκή Περιστέρα
* Μόλαι Καλύβαι
* Μπουλαμάτσια
* Νέας Φώκαια
* Ποσείδι
* Πύργος Σανή
* Σανή
* Σίβηρη
* Σκάλα Φούρκας
* Σωλήνα
* Φούρκα
* Φυλακαί Καρακάλλου
* Φυλακαί Κασσάνδρας
* Φυλακαί Ξενοφώντος\*
 |
|  |
| Δημοτική Ενότητα Παλλήνης | 
* Αγία Παρασκευή
* Άγιος Νικόλαος
* Λεύκες
* Λουτρά
* Νέα Σκιώνη
* Ξυνά
* Παλιούριον
* Πανόραμα\*
* Πευκοχώριον
* Πολύχρονον
* Φράμα
* Χανιώτης
 |
|  |
| 
* Έδρα: Κασσανδρεία
* \* (Οικισμοί με μη μόνιμο πληθυσμό)
 |

 |

|  |  |  |  |
| --- | --- | --- | --- |
| 

| π • σ • ε
Δημοτικά Διαμερίσματα του Δήμου Κασσάνδρας |
| --- |
|  |
| 
* Κασσάνδρεια
* Άφυτος
* Καλάνδρα
* Καλλιθέα
* Κασσανδρηνό
* Κρυοπηγή
* Νέα Φώκαια
* Φούρκα
 |

 |